open-index/open-wikipedia-markdown huggingface dataset:
This Girl

**This Girl** (בעברית: **הבחורה הזאת**) הוא שיר של שלישיית הפאנק האוסטרלית Cookin 'on 3 Burners , בהשתתפות הזמרת האוסטרלית קיילי אולדיסט . השיר יצא לאור בשנת 2009 כסינגל השני מתוך האלבום השני של ההרכב, *Soul Messin*. רמיקס לשיר של הדי ג'יי והמפיק הצרפתי קונגס יצא לאור כהורדה דיגיטלית ב-19 בפברואר 2016 על ידי חברת התקליטים האוס אוף ברקלי, כסינגל המוביל מאלבום הבכורה שלו, *[[Layers]]* (2016), וזכה הצלחה גדולה ברחבי אירופה.

## רמיקס של קונגס

הרמיקס של קונגס לשיר "This Girl" הגיע למקום הראשון במצעדים במספר מדינות, ביניהן צרפת וגרמניה, לעשירייה הראשונה ב-18 מדינות, ביניהן אוסטריה, קנדה, דנמרק, אירלנד, איטליה, הולנד, ספרד, שוודיה ושווייץ.

ב-24 במרץ 2016 קונגס ביצע את השיר על הבמה יחד עם הסולן מל שוגר, בתוכנית הטלוויזיה הצרפתית "Le Petit Journal" . ב-26 במרץ 2016, מיני-אלבום הכולל מיקס מורחב של השיר, שני רמיקסים ושיר סולו של קונגס בשם "Milos" יצא לאור באייטונס. מגזין בילבורד דירג את "This Girl" במקום ה-48 ברשימת "100 שירי הפופ הטובים ביותר לשנת 2016".

### קליפ
הקליפ הנלווה לרמיקס צולם באי היווני מלוס שבקיקלאדיים. הוא פורסם ב-24 במרץ 2016 בערוץ ה-Vevo של קונגס ביוטיוב. הקליפ בוים על ידי מאט לרסון עבור לה מיין פרודקשנס. בקליפ מופיעים לואי ראולט, דוגמן יפני-צרפתי, ואירינה מרטיננקו, שחקנית ודוגמנית רוסייה. הסרטון מתחיל כאשר הנער והנערה נפגשים על ספינת תענוגות. אחר כך הם הופכים לזוג ומתחילים לרקוד בחדר השינה. הספינה מגיעה לחוף, והנער והנערה בוחנים את היבשה, ונתקלים באגמים ובגבעות. מאוחר יותר הם מגלים מערה ומתחילים לרקוד בה לצד מדורה. נכון ל-10 בפברואר 2021 צבר הסרטון למעלה מ-416 מיליון צפיות.

### רשימת רצועות
כל השירים מלבד "Milos" הם של קונגס ו-Cookin' on 3 Burners.

## מיקומי שיא

## נתוני מכירות

## היסטוריית יציאות לאור

## שימוש
בשנת 2016, חנות הכלבו הבריטית המקוונת Littlewoods השתמשה בשיר עבור קמפיין פרסום בטלוויזיה. בנוסף, השיר נכלל בפרסומת לשנת 2017 עבור חברת התקשורת Cricket Wireless  בשיתוף עם סמסונג, ומאוחר יותר שימשה כנעימת הפתיחה של הגרסה האמריקאית של השעשועון "Big Star's Little Star". בנוסף, השיר אומץ על ידי אוהדי כדורגל וקריאות אהדה חוברו בהשראת הקצב של השיר, כמו ג'ורג'יניו ויינאלדם מליברפול, קול דונלדסון מאינברנס קלדוניאן ת'יסטל, קמרון ברנאגן מאוקספורד יונייטד ואדם מריוט מקינגס לין טאון. שערים שמבקיעה קבוצת הכדורגל פורטו באצטדיון הדרגאו נחגגים כשברקע מתנגן פזמון השיר.

## קישורים חיצוניים

## הערות שוליים

קטגוריה:סינגלים מ-2016
קטגוריה:שירי קונגס
קטגוריה:שירים באנגלית
קטגוריה:שירי מוזיקת האוס
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי יהלום בברזיל
קטגוריה:שירי יהלום בצרפת
קטגוריה:סינגלים בהוצאת יוניברסל מיוזיק גרופ
אבא (שיר של אברהם פריד וארי היל)

**אבא** הוא שיר ישראלי-חסידי, שהוקלט על ידי הזמר-יוצר החסידי אברהם פריד והזמר ארי היל. השיר יצא לאור בשנת 2019. מילות השיר נכתבו על ידי בנצי שטיין שהלחין את השיר. נכון לספטמבר 2025, לשיר (בהופעה ובקליפ) יש למעלה מ-10 מיליון צפיות ביוטיוב.

## רקע
השיר הגיע למקום הרביעי במצעד השנתי של כאן מורשת. בנוסף, השיר הגיע למקום ה-20 במצעד העשור של רדיו קול חי, ולמקום השישי במצעד העשור של רדיו קול ברמה. פריד אף הוציא גרסה מחודשת לשיר בהופעתו בבריכת הסולטן, וגרסה יחד עם התזמורת הסימפונית ראשון לציון. במצעד שירי אברהם פריד שהיה ברדיו קול חי בבחירות 2022 הגיע השיר למקום החמישי.

## גרסאות כיסוי
השיר זכה למספר גרסאות כיסוי במגזר החרדי והדתי, בין היתר הוציאו גרסת כיסוי לשיר הזמרים: שלמה דסקל, שמחה ליינר, רועי ידיד ומקהלתו, הצמד שרולי ונתנאל בגרסת פופ, משה לוק וקובי גרינבוים, יואלי דיקמן במיזם ישיבשיר, שמחה יעקבי, ועוד.

לשיר יצאה גם גרסה נוצרית.

## מיקומי שיא

## קישורים חיצוניים

* 
* 
* 

## הערות שוליים

קטגוריה:שירי אברהם פריד
קטגוריה:שירים בעברית
קטגוריה:שירים חסידיים
יושב ראש הוועד הפועל המרכזי הרוסי

**יושב ראש הוועד הפועל המרכזי הרוסי** (ברוסית: **Председатель Всероссийского центрального исполнительного комитета**) הייתה המשרה הציבורית הגבוהה ביותר ברפובליקה הסובייטית הפדרטיבית הסוציאליסטית הרוסית, בתקופה שבין 1917 ל-1938. המשרה הוקמה ביוני 1917 במהלך הקונגרס הכל-רוסי הראשון של מועצות צירי הפועלים והחיילים. לאחר הפלת הממשלה הזמנית והעברת השלטון לידי הסובייטים מ-27 באוקטובר (9 בנובמבר) 1917 הפך באופן סמלי למשרה הממשלתית הגבוהה ביותר ברוסיה.

בפועל הייתה זו משרה בדרגת נשיא, אך משרת **[[נשיא רוסיה]]** או נשיא הרפובליקה הרוסית לא הייתה קיימת עד 1991, כאשר בוריס ילצין הפך לנשיא הרפובליקה הרוסית.
## יושבי ראש

## הערות שוליים

קטגוריה:רוסיה: פוליטיקה
קטגוריה:רוסיה: היסטוריה
Hanging On

"**Hanging On**" הוא שיר של הזמר-יוצר האמריקאי Active Child מאלבום האולפן הראשון שלו, You Are All I See. הוא נכתב על ידי פטריק ג'יימס גרוסי ואריאל רכטשייד, והופק על ידי אריאל רכטשייד. הקליפ של השיר, בבימויו של ת.ס. פפיפר ורוברט מקהו, פורסם לראשונה ב-19 בינואר 2012. הזמרת האנגלית אלי גולדינג העלתה גרסת "Cover" לשיר בשנת 2012, בעוד שלהקת הרוק האלטרנטיבית האוסטרלית Something for Kate כללה גרסת כיסוי אקוסטי לשיר כבונוס במהדורה המיוחדת של שני הדיסקים של אלבומם Leave Your Soul to Science מ-2012.

## גרסתה של אלי גולדינג

בשנת 2012, "Hanging On" יצא בגרסת כיסוי על ידי הזמרת והכותבת האנגלית אלי גולדינג באלבום האולפן השני שלה, Halcyon. גרסה אלטרנטיבית בהשתתפות הראפר האנגלי טייני טמפה יצאה לאור להורדה בחינם ב-10 ביולי 2012 דרך עמוד ה־SoundCloud של גולדינג, המשמש כסינגל פרסומי לאלבום. את הקליפ הנלווה ביים בן ניוברי ויצא ב-13 ביולי 2012.

גרסת הכיסוי של גולדינג הוצגה בפרק "The Revengers" בסדרה אחת שיודעת, פרק "Til Death Do Us Part" בסדרה ניקיטה, וכפסקול בסרט גוף מארח. בפברואר 2013, נעשה שימוש ברמיקס של השיר שהוכן על ידי "Living Phantoms" בטריילר של המשחק God of war: Ascension לפלייסטיישן 3. הרמיקס של השיר שהוכן על ידי "I See MONSTAS" נכלל ברשימת ההשמעה של הסרט מפוצלים משנת 2014 בנוסף לגרסה המקורית שמופיעה בסרט.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2012
קטגוריה:שירי אלי גולדינג
קטגוריה:שירים באנגלית
קטגוריה:שירים שהופקו על ידי בילבורד
קטגוריה:סינגלים בהוצאת פולידור רקורדס
פביאן קוזר

**פביאן קוזר** (בצרפתית: **Fabien Causeur**; נולד ב-16 ביוני 1986 בברסט, צרפת) הוא כדורסלן צרפתי, המשחק בעמדות הקלע בקבוצת ריאל מדריד מליגת העל הספרדית והיורוליג.

## קריירה
קוזר החל את הקריירה שלו במועדון הכדורסל של לה האבר מהליגה הצרפתית הראשונה. בתחילת עונת 2009/2010 עבר לקבוצת שולה איתה זכה בתואר האליפות הראשון והיחידי עד כה של המועדון. לאחר שלוש עונות נוספות עבר בתחילת 2012/2013 לקבוצת סאסקי בסקוניה ליגת העל הספרדית. ב-3 באוגוסט 2016 עבר לקבוצת ברוזה במברג מליגת העל הגרמנית וזכה בשורותיה באליפות ובנוסף זכה בתואר ה-MVP של משחק הגמר.

ב-25 ביולי 2017 חתם לשנתיים בקבוצת ריאל מדריד בסיומה של אותה עונת זכה בתואר אליפות היורוליג, במשחק הגמר מול פנרבחצ'ה הטורקית נבחר קוזר לשחקן המצטיין כשסיים עם 17 נקודות והוביל את הקבוצה לזכייה העשירית שלה בתואר.

ב-3 ביולי 2019 האריך את חוזהו בריאל כשחתם על חוזה עד לסיום עונת 2021/2022.

## קישורים חיצוניים

* דף השחקן באתר הרשמי של ריאל מדריד בכדורסל

קטגוריה:כדורסלני ברוזה במברג
קטגוריה:כדורסלני נבחרת צרפת
קטגוריה:כדורסלני סאסקי בסקוניה
קטגוריה:כדורסלני ריאל מדריד
שולה
קטגוריה:כדורסלנים צרפתים
קטגוריה:צרפתים שנולדו ב-1987
אלברטו אבלדה

**אלברטו אבלדה דיאס** (בספרדית: **Alberto Abalde Díaz**; נולד ב-15 בדצמבר 1995 בלה קורוניה, ספרד) הוא כדורסלן ספרדי, המשחק בעמדות הסמול פורוורד בקבוצת ריאל מדריד מליגת העל הספרדית והיורוליג.

## קריירה
אבלדה החל את הקריירה שלו חובנטוד בדאלונה בו שיחק בכל מסגרות הגילאים. בעונת 2012/2013 ערך את הופעת הבכורה שלו בקבוצה הבוגרת, בסיום אותה עונה סייע אבלדה לקבוצת הנוער לזכות במקום הראשון בטורניר הנוער של היורוליג שנבחר לשחקן המצטיין במשחק הגמר, בסיומה של אותה עונה הושאל לקבוצת אל פראט למשך עונה אחת. 

ב-17 באוגוסט 2016 חתם לארבע עונות בקבוצת ולנסיה. בעונה הראשונה הושאל למועדון נעוריו לחובנטוד בדאלונה, בעונת 2018/2019 זכה אבלדה באליפות יורוקאפ לאחר ניצחון על אלבה ברלין משחק הגמר.

ב-21 ביולי 2020 חתם בשורות ריאל מדריד מליגת העל הספרדית והיורוליג לחוזה ארוך טווח למשך 5 עונות.

## קישורים חיצוניים

* דף השחקן באתר הרשמי של ריאל מדריד בכדורסל

## הערות שוליים

קטגוריה:כדורסלנים ספרדים
קטגוריה:כדורסלני נבחרת ספרד
קטגוריה:לה קורוניה: ספורטאים
קטגוריה:כדורסלני ריאל מדריד
קטגוריה:כדורסלני חובנטוד בדאלונה
ולנסיה
קטגוריה:ספרדים שנולדו ב-1995
קטגוריה:כדורסלנים ספרדים באולימפיאדת טוקיו (2020)
אשלי המילטון

**אשלי המילטון** (נולד ב-28 בספטמבר 1988) הוא כדורסלן בריטי, המשחק בקבוצת פלימות' ריידרס מליגת העל הבריטית.

## ביוגרפיה
אשלי המילטון נולד ב-28 בספטמבר 1988 בעיר לונדון שבבריטניה.

## קריירה
### קריירה במכללה
המילטון החל את הקריירה שלו בספרד עם גראן קנריה וטנפה וסינדריו. בשנת 2008 הוא עזב את ספרד על מנת לשחק כדורסל קולג' באוניברסיטת לויולה מרימאונט עם אריות לויולה מרימאונט. בתום עונת הבוגרים שלו העמיד המילטון ממוצעים של 11.0 נקודות, 5.6 ריבאונדים, 0.68 חטיפות ו-0.64 אסיסטים למשחק ב-22 משחקים.

### קריירה מקצועית
לאחר שלא נבחר בדראפט 2013 של ה-NBA, המילטון הצטרף ל-VL Pesaro מהסרייה A ב-20 בספטמבר 2013. הוא התפטר אחרי חודש. לאחר מכן חתם בוויולה רג'יו קלבריה להמשך העונה.

בשנת 2014 הוא חתם בצ'רקסקי מאנקיז, ובסוף העונה הצטרף לסגסה לפלייאוף הלבנוני.

ב-23 בספטמבר 2015 הצטרף המילטון לאולימפיה מטרה. הוא עזב את המועדון בדצמבר והצטרף ללבריו מליגת הסלים היוונית.

ב-4 בדצמבר 2019 חתם עם Básquet Coruña. הוא העמיד ממוצעים של 11.8 נקודות ו-5.2 ריבאונדים למשחק. ב-1 בספטמבר 2020 הוא חתם בפלימות' ריידרס מליגת הכדורסל הבריטית.

## קישורים חיצוניים

קטגוריה:כדורסלני מנרסה
קטגוריה:כדורסלני גראן קנריה
קטגוריה:כדורסלני סקאבוליני פזארו
קטגוריה:כדורסלנים בריטים
קטגוריה:בוגרי אוניברסיטת לויולה מרימאונט
קטגוריה:שחקנים ביקום הקולנועי של מארוול
קטגוריה:בריטים שנולדו ב-1988
ליטא באירוויזיון 2021

**[[ליטא]] השתתפה ב[[אירוויזיון 2021]]** עם השיר "Discoteque", שבוצע על ידי הלהקה הליטאית דה רופ.

## לפני האירוויזיון
ב-15 בפברואר 2020, דה רופ ניצחו את הקדם הליטאי לאירוויזיון 2020, ונבחרו לייצג את ארצם בתחרות עם השיר "On Fire". ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה. מיד לאחר ההכרזה, רשות השידור הליטאית הודיעה כי הם יערכו קדם, ודה רופ יקבלו מקום אוטומטי בגמר הקדם.

ב-31 במרץ 2020, רשות השידור הליטאית הכריזה על פתיחת ההרשמה לקדם, שנסגרה ב-14 בדצמבר. ב-3 בינואר 2021, הוועדה המיוחדת שהואמנה על ניפוי השירים והאמנים, פרסמה את 22 הזמרים שישתתפו בתחרות. בין הזמרים ניתן למצוא את אוולינה סשנקו שייצגה את ליטא ב-2011 (אשר פרשה מהקדם) ואת וויליז'ה מאטאסיונאייט שייצגה את ליטא ב-2014.

### מופעים
;מקצה 1
המקצה הראשון של הקדם שודר ב-16 בינואר 2021. במקצה השתתפו עשרה זמרים, ומתוכם חמישה עלו לשלב חצי הגמר.

;מקצה 2
המקצה השני של הקדם שודר ב-23 בינואר 2021. בדומה למקצה העוקב, במקצה זה השתתפו עשרה זמרים, ומתוכם חמישה עלו לשלב חצי הגמר.

;חצי גמר
חצי הגמר של הקדם שודר ב-30 בינואר 2021. חצי הגמר הכיל את עשרת הזמרים שעלו בשלבי המקצה (חמישה בכל מקצה). מתוך עשרת האמנים, חמישה עלו לגמר.

;גמר
גמר התחרות התקיים ב-6 בפברואר 2021. בגמר השתתפו חמשת האמנים אשר עלו בשלב חצי הגמר והלהקה דה רופ. השיר "Discoteque" של דה רופ הוכרז כזוכה לאחר שצבר את מספר הנקודות הגבוה ביותר, הן בניקוד השופטים והן בניקוד הקהל.

## באירוויזיון
ב-18 במאי 2021, הלהקה ביצעה את השיר בחצי הגמר. בתום ההצבעות, הגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.

## הערות שוליים

קטגוריה:ליטא באירוויזיון
קטגוריה:מדינות באירוויזיון 2021
טויוטה יאריס WRC

**טויוטה יאריס WRC** היא מכונית מרוצי ראלי, שנבנתה על ידי טויוטה לצורך התמודדות באליפות העולם בראלי. המכונית משממשת את הקבוצה מאז שזו חזרה לאליפות בעונת 2017 וזכתה פעמיים באליפות הנהנגים (2019, 2020) ופעם אחת באליפות היצרנים (2018).

## היסטוריית מרוצים
טויוטה, שפרשה מאליפות העולם בראלי בסיום עונת 1999 הודיעה על כוונתה לחזור לאליפות בעונת 2017. תכנון ובניית המכונית, המבוססת על דגם הטויוטה יאריס, החלו במהלך שנת 2014. בשנת 2015 מונה טומי מקינן למנהל הקבוצה ולמוביל הפיתוח של המכונית.

בעונת הבכורה התחרתה טויוטה עם שלוש מכוניות, כולם נהוגות בידי נהגים פינים: יארי-מאטי לאטוולה, שניצח את ראלי שוודיה והשיג את הניצחון הראשון למכונית, אסאפקה לאפי ויוהא האנינן. האנינן הוחלף על ידי אוט טאנק בעונת 2018. האסטוני ניצח ארבעה מרוצים בעונה והויל את שלישיית הנהגים שסיימו את העונה במקומות השלישי, הרביעי והחמישי והבטיחו זכייה באליפות היצרנים. בעונתו השנייה בקבוצה ניצח טאנק שישה מרוצים וזכה באליפות הנהגים. סבסטיאן אוז'ייה שהחליף את טאנק בעונת 2020 זכה באליפות הנהגים, זכייה שנייה ברציפות עבור המכונית והקבוצה.

טויוטה פיתחה מכונית חדשה, טויוטה GR יאריס WRC, שהייתה אמורה להחליף את המכונית הנוכחית בעונת 2021, אך לבסוף החליטה להמשיך להתחרות עם הדגם הנוכחי.

## קישורים חיצוניים

## הערות שוליים

קטגוריה:אליפות העולם בראלי: מכוניות
יאריס
שוק מודיאנו

**שוק מודיאנו** או **סטואה מודיאנו** (ביוונית: **Στοά Μοδιάνο**) הוא שוק סגור בסלוניקי, יוון. נבנה בשנים 1922–1925 במסגרת שיקום העיר, לאחר השריפה הגדולה שהתחוללה בעיר ב-1917.

השוק נמצא במרכז העיר, ומבנהו תוכנן על ידי האדריכל אלי מודיאנו, בן למשפחת מודיאנו היהודית-איטלקית הידועה בעיר, שהייתה הבעלים של האזור המסחרי הכולל בתוכו את מבנה השוק.

שוק מודיאנו כולל דוכני דגים, אטליזים, טברנות וברים ומהווה מרכז חברתי לתושבי העיר ואתר תיירות.

מבנה השוק שופץ ונפתח מחדש ב-2022. מאז הוא משמש כאחת מאטרקציות התיירות המובילות בעיר.  

## קישורים חיצוניים

* שוק מודיאנו 
* Η τελευταία σελίδα της στοάς Μοδιάνο 

## הערות שוליים

קטגוריה:יהדות סלוניקי
קטגוריה:יוון: תיירות
קטגוריה:יוון: כלכלה
קטגוריה:אירופה: שווקים
קטגוריה:סלוניקי: מבנים
ג'אמע א-תרמיד'י

**ג'אמע א-תִּרמיד'י** (בערבית: **جامع الترمذي**, בתעתיק מדויק: **ג'אמע אלתרמד'י**) הוא אחד מששת ספרי החדית' המרכזיים באסלאם הסוני, הנקראים אל-כותוב א-סיתה. הספר חובר על ידי האימאם א-תרמיד'י, במשך כ-20 שנה.

חיבור זה נחשב בעיני רוב המוסלמים הסונים כאמין ביותר, ומדורג מיד אחרי צחיח אל-בוח'ארי וצחיח מוסלם. לכן הוא כונה לעיתים "צחיח תִרמיד'י".

## ראו גם
* צחיח אל-בוח'ארי
* צחיח מוסלם
* סונן אבו דאוד
* סונן אבן מאג'ה

## קישורים חיצוניים
* גרסה מקוונת של הספר 

## הערות שוליים

קטגוריה:אסלאם סוני
קטגוריה:כתבים אסלאמיים
ניק קיריוס

**ניקולס הילמי "ניק" קיריוס** (באנגלית: **Nicholas Hilmy Kyrgios**; נולד ב-27 באפריל 1995) הוא טניסאי אוסטרלי מקצועני. בשיאו (24 באוקטובר 2016) דורג במקום 13 בעולם וכיום (יולי 2025), מדורג במקום ה-638 בסבב ה-ATP.

קיריוס זכה ב-6 טורנירים מסבב ה-ATP והישג השיא שלו, הוא הגעה לשלב הגמר בטורניר גראנד סלאם, באליפות וימבלדון (2022), אז הפסיד בארבע מערכות לנובאק ג'וקוביץ'.

קיריוס הוא השחקן השלישי שניצח את רוג'ר פדרר, רפאל נדאל ונובק ג'וקוביץ' כבר במשחק הראשון שלו נגדם.

לקיריוס יש מוניטין של שחקן שנכנס לצרות על התנהגותו במגרש הטניס. בטורניר סינסינטי מאסטרס שנערך ב-15 באוגוסט 2019 הוא נקנס בסכום של 113,000 דולר בגין התנהגותו, הקנס הגבוה ביותר שניתן בסבב ה-ATP.

הוא נודע גם כשחקן שאוהב להשתעשע במשחקים, למשל כאשר הוא מגיש את הכדור בין הרגליים וכך מפתיע את יריבו.

## ביוגרפיה
קיריוס נולד וגדל בקנברה. אימו נורליילה "ניל", היא בת משפחת המלוכה של סולטנות סלנגור שבמלזיה. היא ויתרה על תואר הנסיכה שלה לאחר שבחרה להגר לאוסטרליה בשנות העשרים לחייה. היא מהנדסת מחשבים. אביו, יוריוס, הוא צייר ממוצא יווני. הוא נוצרי יווני אורתודוקסי ומקפיד לענוד שרשרת זהב עם צלב. החל משנת 2020 הוא מנהל אורח חיים טבעוני.

### 2013
באליפות אוסטרליה הפתוחה שנערכה בינואר 2013 זכה קיריוס בתואר לנערים לאחר שניצח את בן ארצו תנסי קוקינאקיס. אותה שנה באליפות וימבלדון הוא זכה בתואר לזוגות נערים ביחד עם תנסי קוקינאקיס.

### 2014
באליפות וימבלדון שנערכה בתחילת יולי 2014 הוא הגיע לשלב רבע הגמר שבו הפסיד למילוש ראוניץ' מקנדה (8 בעולם) ב-4 מערכות (6-7(4-7), 6-2, 6-4, 7-6(7-4)). בסיבוב השני הוא ניצח את רישאר גאסקה מצרפת (13 בטורניר) במשחק צמוד בן 5 מערכות ולאחר שפיגר בשתי מערכות (6-3, 7-6(7-4), 4-6, 5-7, 8-10) ובסיבוב הרביעי הוא קבע את הפתעת האליפות לאחר שניצח את רפאל נדאל מספרד (2 בעולם) ב-4 מערכות (6-7(5-7), 7-5, 6-7(5-7), 3-6).

### 2015
באליפות אוסטרליה הפתוחה שנערכה בינואר 2015 הגיע קיריוס למשחק רבע הגמר שבו הפסיד לאנדי מארי מבריטניה (6 בעולם) ב-3 מערכות (6-3, 7-6(7-5), 6-3) שלבסוף הגיע למשחק הגמר.

### 2022

באליפות אוסטרליה הפתוחה שנערכה בינואר 2022 זכה קיריוס באליפות עם תנסי קוקינאקיס, שאתו זכה ב-2013 באליפות אוסטרליה הפתוחה לנוער. הייתה זו הפתעה גדולה, שכן קיריוס וקוקינאקיס לא שיחקו מעולם יחדיו בזוגות בסבב המקצועני, והיו מדורגים לפני התחרות במקומות 259 (קיריוס) ו-433 (קוקינאקיס) בזוגות בדירוג ה-ATP.

באליפות וימבלדון 2022 העפיל לראשונה בקריירה לגמר גראנד סלאם, בו הפסיד לנובאק ג'וקוביץ' בארבע מערכות.

## קישורים חיצוניים

* 

קטגוריה:טניסאים אוסטרלים
קטגוריה:ספורטאים טבעונים
קטגוריה:אוסטרלים שנולדו ב-1995
לודוויג הנס פישר

**לודוויג הנס פישר** (בגרמנית:** Ludwig Hans Fischer**; 2 במרץ 1848 – 24 באפריל 1915) היה צייר נוף אוסטרי, חרט נחושת ואתנולוג. הוא ידוע בציורי נושאים מזרחיים, במיוחד נשים אפריקאיות והודיות שלובשות תלבושת מסורתית.

## ביוגרפיה
תלמיד לציור באקדמיה לאמנות בווינה, של אדוארד פון ליכטנפלס ושל לואיס יאקובי בחריטה ושל ויליאם אונגר בתחריט. לאחר סיום לימודיו, בסביבות 1875, נסע לאיטליה, ספרד, מצרים, תוניסיה, לוב, מצרים, ארץ ישראל והודו לפני שחזר והתיישב בווינה. בשנת 1879 הציג בווינה ובאותה שנה חזר למזרח. במהלך מסעות אלה הכין עבודות בצבעי מים ורישומים רבים באתרם.

בשנת 1875 הוא קיבל מענק לנסוע למזרח התיכון ולארץ ישראל; מסע שהביא לפרסום ספר סקיצות. בשנת 1879 פרסם ספר סקיצות נוסף בעקבות מסעותיו לטורקיה, ירושלים וים המלח.

בנוסף למספר ציורי שמן, הוא הכין תשעה נופים גדולים למוזיאון וינה להיסטוריה של הטבע בשנת 1889. בין סדרות התחריטים והדפסים שלו, הסדרה של נופים היסטוריים מאוסטריה-הונגריה היא ההפקה הגדולה ביותר שלו. הוא גם צייר צבעי מים רבים והפיק איורים למספר ספרים. ועיצב מספר מטבעות עבור האגודה הנומיסמטית של וינה.

הוא היה חבר פעיל בתרבות האמנות של וינה, דרך חברותו בקבוצות אמנות. הוא הקים את מועדון צבעי המים בעיר הולדתו.

פישר היה גם סופר. הוא פרסם ספרים בנושאים מגוונים כולל מלאכת ציור וצבעי מים כגון טכניקת ציור בצבעי מים שפורסמה לראשונה בשנת 1888, וטכניקת ציור שמן שפורסם בשנת 1911. הוא כתב מדריכי טיולים, שעבורם הכין את האיורים, וכן פרסם כמה עבודות אתנוגרפיות הכוללות: תכשיטים עממיים הודים וכיצד ללבוש אותם, 1890.

סך הכל פישר פרסם יותר מ-40 ספרים הכוללים מדריכים וספרי הדרכה. בדרך כלל, אלה הודגמו בהדפסים משלו, וגם סיפק איורים לסופרים אחרים.

## פרסומים נבחרים

* *Die Technik der Aquarell-Malerei,* [The Technique of Watercolor Painting] by Ludwig Hans Fischer, 1888
* *Bosnisches Skizzenbuch : Landschafts- und Kultur-Bilder aus Bosnien und der Hercegovina,* [Bosnian sketchbook: Landscape and culture pictures from Bosnia and the Hercegovina] by Milena Preindlsberger-Mrazović, illustrated by Ludwig Hans Fischer, 1900
* *Die Technik der Ölmalerei,* [The Technique of Watercolor Painting], by Ludwig Hans Fischer and Erwin Schneider, 1925
* *Historische Landschaften aus Oesterreich-Ungarn,* [Historical landscapes from Austria-Hungary] by Ludwig Hans Fischer, c. 1884
* *Indischer Volksschmuck und die Art ihn zu tragen,* [Indian folk jewelry and the way to wear it] by Ludwig Hans Fischer, 1890


## גלריה

קובץ:Ludwig Hans Fischer Straßenszene im Orient.jpg
קובץ:Ludwig Hans Fischer - The Sehzade Mosque in Laleli, Istanbul.jpg
קובץ:Historisches Bild Elefanten.jpg
קובץ:Ludwig Hans Fischer Partie bei Olevano 1875.jpg
קובץ:Annalen des Naturhistorischen Museums in Wien (1890) (18200049995).jpg
קובץ:Annalen des Naturhistorischen Museums in Wien (1890) (18199989495).jpg
קובץ:Annalen des Naturhistorischen Museums in Wien (1890) (18013829859).jpg
קובץ:Annalen des Naturhistorischen Museums in Wien (1890) (18196401722).jpg


## קישורים חיצוניים

## הערות שוליים

קטגוריה:ציירים אוסטרים
קטגוריה:סופרים אוסטרים
קטגוריה:ילידי 1848
קטגוריה:אוסטרים שנפטרו ב-1915
אן מילר

**אן מילר** (באנגלית: **Ann Miller**; 12 באפריל 1923 – 22 בינואר 2004) הייתה שחקנית קולנוע, תיאטרון, טלוויזיה, זמרת ורקדנית אמריקאית, התפרסמה בעיקר במחזות זמר בשנות ה-40 וה-50.

## קורות חיים
היא גדלה ביוסטון, טקסס בשם **Johnnie Lucille Collier** היות שאביה רצה בן. בילדות סבלה מרככת ואמה אלצה אותה ללמוד לרקוד כדי לחזק את העצמות.

הוריה התגרשו כשהייתה בת תשע והיא עברה עם אמה ללוס אנג'לס. היות שנראתה מבוגרת לגילה, החלה להופיע במועדוני ליילה ואז שינתה את שמן ל**אן מילר**. ב-1937 הופיעה בסרט "דלת הבמה" ורקדה לצידה של ג'ינג'ר רוג'רס.

ב-1938 הופיעה כרקדנית בקומדיה של פרנק קפרה, "הן לא תקחהו עמך" בה השתתפו גם ליונל ברימור וג'יימס סטיוארט.

היא הצטיינה כרקדנית סטפס ונאמר עליה שמסוגלת לרקוע 500 פעמים בדקה אך הסתבר שזה היה פסקול שהולבש על הביצועים שלה.

ב-1948 הופיעה בסרט המוזיקלי "מצעד הפסחא" לצידם של פרד אסטר וג'ודי גרלנד.

ב-1949 הופיעה בסרט המוזיקלי "יום בניו יורק" לצידם של פרנק סינטרה וג'ין קלי.

ב-1953 הופיעה בסרט המוזיקלי "נשקיני קייט" לצידם של הווארד קיל וקתרין גרייסון.

עם ירידת העניין בסרטים מוזיקליים, מיעטה להופיע בקולנוע. סרטה האחרון היה מלהולנד דרייב (2001).

היא גם הופיעה על הבמה בברודוויי ומקומות אחרים במחזות כמו "קאן קאן", "הלו דולי" "פרח הקקטוס" ועוד.

בשנים 1979–1983 הופיע במחזמר "Sugar Babies" והייתה מועמדת לפרס טוני לשחקנית ראשית במחזה מוזיקלי.

הופיעה גם בשני פרקים של ספינת האהבה.

ב-1960 נקבע לכבודה כוכב בשדרת הכוכבים של הוליווד וב-1988 בשדרת הכוכבים בפאלם ספרינגס.

## חיים אישיים
מילר הייתה נשואה שלוש פעמים. בעת ריב עם בעלה הראשון ריס מילנר, כשהייתה בהיריון בטרימסטר השלישי, הופלה על ידו על המדרגות. הנפילה גרמה ללידה מוקדמת של בתה מרי ששרדה שעות ספורות. מילר מתה מסרטן הריאות וקבורה לצד בתה.

## פילמוגרפיה חלקית
* הן לא תקחהו עמך (1938)
* מצעד הפסחא (1948)
* יום בניו יורק (1949)
* שני כרטיסים לברודוויי (1951)
* נשקיני קייט (1953)
* הצי משתעשע (1955)
* המין הנגדי (1956)
* מלהולנד דרייב (2001)

## קישורים חיצוניים

* 
* אן מילר, באתר Internet Broadway Database
* אן מילר בתוכנית אלה הם חייך
* אן מילר בספינת האהבה

קטגוריה:אמריקאים ילידי טקסס
קטגוריה:יוסטון: אישים
קטגוריה:ערכים שבהם תבנית בריטניקה אינה מתאימה
קטגוריה:רקדניות אמריקאיות
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
הלמוט ראוקה

**הלמוט אלברט ראוקה** (בגרמנית: **Helmut Albert Rauca**; 3 בנובמבר 1908 – 29 באוקטובר 1983) היה סמל בכיר באס אס, שפיקד על רצח למעלה מ-10,000 יהודים מגטו קובנה שבליטא, במהלך מלחמת העולם השנייה. הוא היה חבר ב"איינזצגרופה A" בדרגת האופטשארפיהרר ("Hauptscharführer"). כמומחה לענייני יהדות בגסטפו, ראוקה היה אחראי לבחירתם של כשליש מאסירי הגטו, בהם גברים, נשים וילדים, לשם הריגתם במהלך האקציה והטבח ביהודי קובנה ב-29 באוקטובר 1941, שבוצע בפורט התשיעי שבפאתי קובנה.

לאחר המלחמה היגר ראוקה לקנדה באופן חוקי בשנת 1950. הוא הפך לאזרח קנדי בשנת 1956 תחת שמו-שלו והחל בקריירה עסקית מצליחה. בגיל שבעים ושלוש הואשם על ידי הרשויות בקנדה בסיוע לרצח 10,500 אנשים, 43 שנה קודם לכן בקובנה.

## ביוגרפיה
ראוקה נולד בטריב (Trieb), פלקנשטיין (Falkenstein), ממלכת סקסוניה. אביו אלברט ראוקה היה יליד אוסטריה ואמו אלמה לבית וולף הייתה ילידת טריב. ראוקה היה חניך בבית החרושת לטקסטיל "פלאואן" (Plauen). הוא הפך לשוטר בשנת 1928 ושירת במשטרת הסדר ("Ordnungspolizei"). ב-1931 הצטרף ל. בשנת 1935 הועבר לקריפו ("Kriminalpolizei") והצטרף לאס אס, פנקס חבר מספר 290 335. הוא הגיע לקובנה ב-3 ביולי 1941 במהלך מבצע ברברוסה עם יחידת האס אס של "איינזצגרופה A". ראוקה שיקר לפקידים הקנדים שחקרו אותו וטען שנסע לקובנה כעבור חצי שנה – בפברואר או במרץ 1942. זאת כדי להימנע מקישורו לטבח יהודי קובנה.

ב-13 בדצמבר 1950 הגיע ראוקה מברמרהאפן שבגרמניה לסנט ג'ון, ניו ברנזוויק, קנדה, על סיפונה של האונייה הקנדית Beaverbrae. הוא לא שינה את שמו אלא החליף את שמותיו. הלמוט אלברט הפך לאלברט הלמוט. היה בכך די כדי למנוע את חשיפתו כפושע מלחמה בשלושים השנים הבאות. המשטרה הגרמנית חיפשה אותו מאז 1961. עם זאת, הצו הגרמני למעצרו הוצא כעבור עשרים שנה ב-16 ביולי 1982. בצו התבקשה הסגרתו של ראוקה מקנדה. ראוקה הואשם בכך ששלח למוות 11,584 אנשים בתקופה שבין 18 באוגוסט 1941 ל-25 בדצמבר 1943. בצו צוינו כמה פשעי מלחמה, כולל רציחות של 534 יהודים מהגטו, רציחות שבוצעו ב-18 באוגוסט 1941 בפורט הרביעי בקובנה מעל תעלה שנחפרה מראש. ראוקה הוסגר מקנדה והוטס לפרנקפורט ב-20 במאי 1983. הוא מת מסרטן ב-29 באוקטובר 1983, בעודו ממתין למשפט במעצר.

## הערות שוליים

קטגוריה:פושעי מלחמה נאצים
קטגוריה:שואת יהודי ליטא
קטגוריה:אנשי אס אס
קטגוריה:מהגרים מגרמניה לקנדה
קטגוריה:גרמנים שנולדו ב-1908
קטגוריה:גרמנים שנפטרו ב-1983
פקרודין עלי אחמד

**פָקְרוּדִין עָלִי אַחְמֶד** (בהינדי: **फ़ख़रुद्दीन अली अहमद**, באסאמית: **ফখৰুদ্দিন আলী আহমেদ**; 13 במאי 1905 – 11 בפברואר 1977) היה מדינאי ועורך דין הודי, אשר שירת בתפקיד נשיא הודו החמישי בין השנים 1974–1977. פקרודין היה הנשיא המוסלמי השני של הודו והנשיא השני שנפטר בעודו בתפקיד.

## ביוגרפיה
פקרודין נולד בדלהי, הראג' הבריטי, בשנת 1905, בנו של דוקטור לרפואה שהיגר עם משפחתו מאזור אסאם (צפון-מזרח הודו). בשביל לימודים גבוהים עבר פקרודין לממלכה המאוחדת ולמד היסטוריה ומשפטים באוניברסיטת קיימברידג'. בשנת 1927 שב להודו לאחר הכשרה בעריכת דין. בשנת 1935 קישוריו הביאו להיבחרו להיות חבר ברשות המחוקקת האזורית של אסאם. בשנת 1938 מונה בנוסף לכך להיות שר האוצר של הרשות המחוזית של אסאם.

בעודו בתפקיד הוא ביצע סדרת שינויים בחלוקת המיסים והביא למערכת איסוף מס אמינה יותר מזאת אשר קדמה לה. פקרודין היה חבר במפלגת הקונגרס הלאומי ההודי, אשר קראה להקים מדינה הודית ריבונית ומאוחדת. כאשר החלה מלחמת העולם השנייה התנגדו במפלגה להשתתפות הודו במאבק, מה שהביא להתנגשות עם צורכי האימפריה הבריטית והממשל הבריטי בהודו. בתגובה אסר הממשל מספר חברים במפלגה, בהם גם פקרודין, ששוחרר שנה מאוחר יותר.

לאחר ששוחרר הוא נאסר פעם נוספת למשך שלוש וחצי שנים עד אפריל 1945, לקראת סוף המלחמה. בשנת 1946 הוא מונה לנציג הכללי של אסאם, תפקיד שהחזיק בו במשך שש שנים, גם לאחר עצמאות הודו מידי האימפריה הבריטית וחלוקת הודו. לאחר קדנציה בפוליטיקה הלאומית הוא שב לפוליטיקה המחוזית של אסאם. זאת עד אשר ראש ממשלת הודו, אינדירה גנדי, קראה לו להצטרף לקבינט הראשון שלה בינואר 1966. במסגרת פועלו בממשלה פעל לשפר את החינוך, התעשייה והחקלאות.

פקרודין מונה לנשיא הודו בשנת 1974, הנשיא המוסלמי השני לאחר זקיר חוסיין. לבקשתה של ראש הממשלה גנדי הכריז פקרודין על מצב חירום במדינה אשר נמשך למשך יותר משנה וחצי עקב "הפרעה פנימית" (ראו מצב החירום בהודו). הדבר נבע עקב סדרת משברים, כגון משבר האנרגיה העולמי ושנת בצורת קשה אשר פגעה באוכלוסייה החקלאית של הודו. מצב חירום זה העניק סמכויות נוספות לממשל ההודי ופקרודין במסגרתו קיבל סמכות עליונה על הכוחות המזוינים של הודו. פקרודין נותר נשיא עד מותו בפברואר 1977, עקב התקף לב.

נילאם סנג'יווה רדי מונה לנשיא החדש.

## ראו גם
* אינדירה גנדי
* אסלאם בהודו
* מצב החירום בהודו

## קישורים חיצוניים

* 
* לוק סבהה - פורטל פרופיל
* 

קטגוריה:פוליטיקאים הודים
קטגוריה:נשיאי הודו
קטגוריה:בוגרי אוניברסיטת דלהי
קטגוריה:חברי הלוק סבהה
קטגוריה:אסאם
קטגוריה:מוסלמים הודים
קטגוריה:מנהיגים שמתו במהלך כהונתם
קטגוריה:חברי הקונגרס הלאומי ההודי
קטגוריה:הודים שנולדו ב-1905
קטגוריה:נפטרים ב-1977
טבח יהודי קובנה, 29 באוקטובר 1941

[ממוזער| [הפורט התשיעי|פורט תשיעי .]]
**הטבח בקובנה ב-[[29 באוקטובר]] [[1941]]**, הידוע גם בשם **ה[[אקציה]] הגדולה**, היה הרצח ההמוני הגדול ביותר שבוצע ביהודי ליטא בתקופת השואה. 

בהוראת קרל יגר, שטנדרטנפיהרר באס אס וקצין האס-אס הלמוט ראוקה, רצחו אובר-שטורמפיהרר יואכים האמאן (Joachim Hamann) ו-8 עד 10 אנשי צוות של איינזצקומנדו 3 מאיינזצגרופה A, 2,007 גברים יהודים, 2,920 נשים ו-4,273 ילדים ביום אחד בפורט התשיעי, בקובנה שבליטא.

הנאצים חיסלו את הגטו הקטן בקובנה ב-4 באוקטובר 1941 והרגו כמעט את כל תושביו בפורט התשיעי. מאוחר יותר באותו חודש, ב-28 באוקטובר, ניהל ראוקה את הסלקציה בגטו קובנה. כל תושבי הגטו אולצו להתכנס בכיכר המרכזית של הגטו. ראוקה בחר 9,200 גברים, נשים וילדים יהודים, כשליש מאוכלוסיית הגטו. למחרת, 29 באוקטובר, כל אלה נורו למוות בפורט התשיעי בבורות ענק שנחפרו מראש.

## ראו גם
* שואת יהודי ליטא
* פוגרום קובנה
* טבח פונאר

## הערות שוליים

קטגוריה:מעשי טבח במלחמת העולם השנייה
קטגוריה:איינזצגרופן
קטגוריה:שואת יהודי ליטא
קטגוריה:מלחמת העולם השנייה: 1941
אמיל פוקס

**אמיל פוקס** (בגרמנית: **Emil Fuchs**; 9 באוגוסט 1866 – 13 בינואר 1929) היה פסל, , צייר וסופר אוסטרי-אמריקאי, שפעל בווינה, לונדון וניו יורק. הוא צייר דיוקנאות של המלכה ויקטוריה ואדוארד השביעי והיה אופנתי בקרב החברה הגבוהה בלונדון בתחילת המאה ה-20.

## ביוגרפיה
הוא נולד בווינה ב־9 באוגוסט 1866. בשנים שפעל באוסטריה, גרמניה ורומא היה פסל ומדליסט, שבסופו של דבר החל ללמוד גם ציור. הוא למד באקדמיה לאמנויות יפות בווינה בהנהלת אדמונד פון הלמר וויקטור אוסקר טילגנר. לאחר מכן למד באקדמיה הפרוסית לאמנויות בברלין שם למד אצל פריץ שפר ואנטון פון ורנר. בשנים 1891 עד 1897 הוא היה ברומא, לאחר שזכה במלגה גרמנית בשנת 1891.

## לונדון
בשנים 1897–1915 כתובתו הייתה בלונדון, שם נפגש באופן קבוע עם האמן לורנס אלמה-טדמה. הוא היה בעיקר פסל ומדליסט, אך הוא החל גם לצייר בשמן, במיוחד דיוקנאות משנת 1897. המורה הראשון שלו היה ג'ון סינגר סרג'נט. הוא הציג עבודות באקדמיה המלכותית לאמנויות בשנת 1898 הוא למד שם.

הוא קיבל עבודות כולל פורטרטים של המלכה ויקטוריה ואדוארד השביעי, ודיוקנאותיו הפכו אופנתיים בקרב פטרונים שונים מהאריסטוקרטיה והחברה הגבוהה. הוא זכה במסדר הוויקטוריאני המלכותי (MVO) בשנת 1909. בהיותו באנגליה הועסק גם בבירמינגהם.

## ארצות הברית
פוקס החל לנסוע לארצות הברית בשנת 1905, בעיקר לצייר דיוקנאות של אנשי חברה עשירים. בשנת 1915 במהלך מלחמת העולם הראשונה, שטף "גל אנטי-גרמני" את אנגליה, וכדי להימלט ממנו עבר לצמיתות לניו יורק, והפיק שם עבודות נוספות והציע סיוע במאמץ המלחמתי. הוא הפך לאזרח אמריקאי בשנת 1924.

הוא עבר ניתוח להסרת גידול סרטני בשנת 1928, אך סבל מאוד, ובסוף התאבד בירייה במלון דה ארטיסטס בניו יורק ב־13 בינואר 1929.

צוואתו יצרה קרן שהציגה את אמנותו כמוצג קבוע וכן השאיר לציבור 500,000 דולר פלוס יצירות אמנות.

## מורשת
במהלך הקריירה שלו בווינה, ברלין, רומא, אנגליה וניו יורק הוא יצר פסלי חזה, פסלונים, אנדרטאות, מדליות, ציורי שמן ויצירות אמנות אחרות. אוספי עבודותיו קיימים במוזיאון ברוקלין, במוזיאון המטרופוליטן לאמנות, בספריית תומאס ג'יי ווטסון ובספריית הקונגרס.

## גלריה

קובץ:Adrienne de Carrière by Emil Fuchs.jpg
קובץ:Carmella, by Emil Fuchs (bronze).jpg
קובץ:Ambrose Swasey, by Emil Fuchs, 1920.jpg
קובץ:George Drinkwater, by Emil Fuchs.jpg
קובץ:Boer War Memorial, Plymouth.jpg
קובץ:Maud Ashley Memorial at Romsey Abbey, by Emil Fuchs (2).jpg
קובץ:Edwardian gentleman, by Emil Fuchs.jpg
קובץ:Lindley Miller Garrison, 46th United States Secretary of War.jpg


## קישורים חיצוניים

## הערות שוליים

קטגוריה:פסלים אוסטרים
קטגוריה:ציירים אוסטרים
קטגוריה:ציירים אמריקאים
קטגוריה:מהגרים מאוסטריה לארצות הברית
קטגוריה:אמריקאים שנולדו ב-1866
קטגוריה:אמריקאים שנפטרו ב-1929
ג'אז (מתאבקת)

**קרלין דניז מור-בגנו** (באנגלית: **Carlene Denise Moore-Begnaud**; נולדה ב-27 באוגוסט 1972) הידועה יותר בשם הבמה שלה, **ג'אז** היא מתאבקת אמריקאית, המופיעה בארגון ההיאבקות Impact Wrestling. היא מוכרת בעיקר בשל תקופותיה בארגוני ההיאבקות Extreme Championship Wrestling (ECW) ו-World Wrestling Entertainment (WWE), שבו הייתה פעמיים אלופת הנשים של ה-WWE. כמו כן, היא הופיעה בארגון ההיאבקות National Wrestling Alliance (NWA), שבו החזיקה באליפות הנשים של NWA במשך למעלה מ-900 ימים.

## ביוגרפיה

קרלין דניז מור-בגנו נולדה ב-27 באוגוסט 1972 בניו אורלינס, לואיזיאנה. בתקופתה בתיכון, קרלין שיחקה כדורסל. הייתה לה מלגת כדורסל בזמן שהייתה במכללה, לעומת זאת, פציעה בברך קטעה את המשך הקריירה שלה כשחקנית כדורסל ולאחר מכן היא נשרה מלימודי המכללה.

## חיים אישיים

קרלין נשואה למתאבק רודני בגנו, הידוע יותר בשם הבמה שלו, רודני מאק. לשניים יש זוג תאומות בשם סאמר וסקיי אשר נולדו בנובמבר 2008.

ביולי 2016, קרלין הצטרפה לתובענה ייצוגית נגד ה-WWE שלפיה נטען כי נגרמו למתאבקים פציעות נוירולוגיות ארוכות טווח וכי החברה לא טיפלה בהם באופן שגרתי. התובענה הוגשה על ידי עורך הדין קונסטנטין קיירוס, שהיה מעורב במספר תביעות אחרות נגד ה-WWE. בספטמבר 2018, התיק נדחה על ידי שופטת מחוז ארצות הברית, ונסה לין בריאנט.

## אליפויות והישגים

* **הישגים בארגון ההיאבקות Cauliflower Alley Club**
** פרס אשת ההיאבקות (2020)

* **הישגים בארגון ההיאבקות Downsouth Championship Wrestling – DCW**
** אליפות מדינת לואיזיאנה של DCW (פעם אחת)

* **הישגים בארגון ההיאבקות Heavy on Wrestling – HOW**
** אליפות הנשים של HOW (פעם אחת)

* **הישגים בארגון ההיאבקות National Wrestling Alliance – NWA**
** אליפות הנשים של NWA (פעם אחת)

* **הישגים בארגון ההיאבקות NWA Cyberspace**
** אליפות הנשים של NWA Cyberspace (פעם אחת)

* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-13 מתוך 50 המתאבקות הטובות ביותר לשנת 2012

* **הישגים בארגון ההיאבקות Southwest Wrestling Entertainment – SWE**
** אליפות הנשים של SWE (פעם אחת)
** חברת היכל התהילה (2020)

* **הישגים בהיכל התהילה של ההיאבקות הטקסנית**
** חברת היכל התהילה (2012)

* **הישגים בארגון ההיאבקות Women Superstars Uncensored – WSU**
** אליפות הזוגות של WSU (פעם אחת)  - עם מרטי בל
** חברת היכל התהילה (2010)

* **הישגים בארגון ההיאבקות Women's Extreme Wrestling – WEW**
** אליפות העולם של WEW (פעם אחת)

* **הישגים בארגון ההיאבקות World Wrestling Entertainment – WWE**
** אליפות הנשים של ה-WWF/E (פעמיים)

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
עונת 2016/2017 בליגה הלאומית בכדורגל נשים

**עונת 2016/2017 ב[[הליגה הלאומית בכדורגל נשים|ליגה לאומית בכדורגל נשים]]** הייתה העונה ה-8 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-8 בנובמבר 2016 והסתיימה ב-9 באפריל 2017. לעונה זו נרשמו 6 קבוצות בלבד.

לקראת עונה זו שונה שמן של ליגות הנשים בארץ. ליגת נשים ראשונה הפכה לליגת העל וליגת נשים שנייה הפכה לליגה לאומית.

מכבי באר שבע שנשרה מליגת נשים ראשונה לאחר עונה אחת הצטרפה לקבוצות ששיחקו בליגה בעונה הקודמת. מכבי כפר סבא חדלה להתקיים אך פעילות קבוצת הנשים עברה להפועל כפר סבא יחד עם מרבית השחקניות ואנשי הצוות המקצועי. הפועל רעננה הוקמה והצטרפה לליגה.

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 20 משחקים במהלך העונה.

הפועל רעננה סיימה ראשונה, ועלתה לליגת העל בעונה הראשונה לקיומה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2016/2017

## קישורים חיצוניים
* עונת 2017–2016 בליגה לאומית בכדורגל נשים, באתר ההתאחדות לכדורגל בישראל

קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 בישראל: כדורגל
קטגוריה:2017 בישראל: כדורגל
קטגוריה:ישראל: תחרויות כדורגל נשים
יגאל ליברנט

**יגאל ליברנט** (נולד ב־20 באפריל 1980, דנייפרופטרובסק, אוקראינה הסובייטית, ברית המועצות) הוא היסטוריון ישראלי ומתרגם של ספרות רוסית לעברית. מרצה במדרשת עין פרת ודוקטורנט באוניברסיטת תל אביב בחקר ההיסטוריה של הרעיונות. העורך הראשי של הוצאת המרכז האקדמי שלם.

ידוע כמי שתרגם לעברית את סדרת ספרי תיבת פנדורין שכתב בוריס אקונין.

## קורות חיים
בילדותו חי בעיר אריאל. ליברנט הוא דוקטורנט באוניברסיטת תל אביב בחוג להיסטוריה. הוא מתמקד בחקר ההיסטוריה של הרעיונות. משמש כמרצה במדרשת עין פרת.
כתב, בעבר, טורים בעיתון הארץ. לעיתים קרובות מוזמן על ידי התקשורת הישראלית כפרשן לענייני ההיסטוריה של רוסיה והפוליטיקה של רוסיה. סגן במילואים.

## מתרגומיו
### תיבת פנדורין
* **[[עזאזל (ספר)|עזאזל]]**
* **[[גמביט טורקי (ספר)|גמביט טורקי]]**
* **[[לוויתן (אקונין)|לוויתן]]**
* **[[מות אכילס (ספר)|מות אכילס]]**
* **[[משימות מיוחדות (ספר)|משימות מיוחדות]]**
* **[[יועץ ממלכתי (ספר)|יועץ ממלכתי]]**
* **[[הכתרה (ספר)|הכתרה, או האחרון מבני רומנוב]]**
* **[[אהובת המוות]]**
* **[[אהוב המוות]]**
* **[[מרכבת היהלום]]**
* **[[מחרוזת הירקן]]**
* **[[כל העולם במה (ספר)|כל העולם במה]]**
* **[[העיר השחורה (ספר)|העיר השחורה]] **
* **[[כוכב המים (ספר)|כדור המים]]**

## קישורים חיצוניים

* יגאל ליברנט באתר סימניה
* 
* בין השורות עם יגאל ליברנט באתר ספרי עליית הגג
* סמוראי הכורסה, הבלוג של יגאל ליברנט

* גיקונומי #334, יגאל ליברנט והמורכבות האנושית, ראיון בפודקאסט גיקונומי
* מחשבות על המהפכה בצרפת של ברק: ד"ר ג'רמי פוגל וד"ר יגאל ליברנט

קטגוריה:עורכים ספרותיים ישראלים
קטגוריה:מתרגמים ישראלים
קטגוריה:היסטוריונים ישראלים
קטגוריה:בוגרי אוניברסיטת תל אביב
קטגוריה:פילוסופים ישראלים
קטגוריה:פילוסופים של המאה ה-21
קטגוריה:היסטוריונים של הפילוסופיה
קטגוריה:אריאל: אישים
קטגוריה:יהודים אוקראינים
קטגוריה:ישראלים שנולדו ב-1980
נועה צדקה

**נועה צדקה** (נולדה ב-1967) היא צלמת ישראלית, כלת פרס לנדאו בתחום האומנויות לשנת 2022.

## ביוגרפיה
נועה צדקה נולדה בשנת 1967 בטבריה וגדלה בתל אביב-יפו. בשירותה הצבאי הייתה צלמת בעיתון "במחנה גדנ"ע". לאחר שחרורה התגוררה כשנה בלונדון, אנגליה. עם שובה לישראל החלה לימודי פילוסופיה וספרות, אולם לאחר כשנה נטשה אותם לטובת לימודי צילום. עשתה תואר ראשון בבצלאל, אקדמיה לאמנות ועיצוב, ירושלים (1995), ותואר שני באקדמיה המלכותית לאמנות באמסטרדם (1998).

### קריירה
כחלק מהפרקטיקה האומנותית שלה, צדקה עובדת עם מצלמת פילם, ומפתחת בעצמה את הנגטיבים בחדר חושך, ביצירתה מתמודדת צדקה עם חומרים אוטוביוגרפיים, היא מבצעת פרויקטים של הסתגרות, אותם היא מכנה "זיכרון חי של סוביקטיביות אפשרית" בחללים ציבוריים ובחללים פרטיים כגון מרפסת בית, חדר בבית בו התגוררה בפולין וחדר בבית אביה בתל אביב, במסגרתם היא ישנה על מזרן שפרוש על הרצפה, לא יוצאת לשירותים, משתכרת, חותכת את ידיה מטיחה את ראשה בקיר, יוצרת טקסט ורישומים בחלל.

בשנת 2007 יצרה צדקה את פרויקט "הסתגרות מס 9'" במוזיאון תל אביב במסגרת תערוכה משותפת לזוכות פרס גוטסינגר לאמן צעיר.

על תערוכתה "המעבר בתעלות הדמע התקין" שהוצגה ב-2010 בגלריה דולינגר כתבה סמדר שפי: "צדקה שייכת לאמנים שחיכוך בין החיים לאמנות הוא אמיתי, כואב וחורק אצלם כמו בין גלגלי שיניים שנכנס בהם חול. הגריסה, החריטה, הטחינה, הכאב הגדול - כל אלה נחשפים בפני הצופים באופן שהוא לא פעם מביך. מביך - מפני שהחשיפה פשוטה כל כך, נטולת מנגנוני הגנה, כך שההרגשה אינה של מציצנות; אי אפשר להיות מציצן כשהדלת והחלון פתוחים לרווחה והצופה מוזמן להיות הקיר הרביעי של הבמה שצדקה מופיעה עליה".

### הוצאת ספר
בשנת 2019 הוציאה לאור את ספרה: "האמת הפוטוגרפית אמת טבעית היא: כרוניקה של מחלקה לצילום" בו היא סוקרת את קורות החיים של המחלקה לצילום באקדמיה לאמנות בצלאל, וממפה את הדמויות המשמעותיות בשדה הצילום בישראל. בספר צדקה נוקטת עמדה ביקורתית ותרה אחר דמויות (בעיקר נשים) שנעלמו מהתודעה".

### חיים אישיים
חיה ויוצרת בתל אביב-יפו. נשואה לאמן הפולני ארקדיוש טומלקה. אחותה היא המשוררת אפרת מישורי.

## פרסים
* 1989 מלגת קרן שרת, קרן תרבות אמריקה-ישראל
* 1994 מלגת קרן שרת, קרן תרבות אמריקה-ישראל
* 1996 מלגת קרן שרת, קרן תרבות אמריקה-ישראל
* 2001 פרס האמן הצעיר, משרד המדע התרבות והספורט
* 2004 פרס עידוד היצירה, משרד החינוך והתרבות
* 2007 פרס גוסטינר לאומן ישראלי צעיר
* 2011 פרס שרת התרבות, משרד החינוך התרבות והספורט
* 2022 כלת פרס לנדאו בתחום האומנויות

## תערוכות יחיד
* 1997 "אנטי טכסט", בית האמנים ירושלים
* 1998 "לכאן", מהסטודיו הזמני שלי באמסטרדם, קמרה אובסקורה - הגלריה, תל אביב
* 2000 "זיכרון חי של סובייקטיביות אפשרית", המדרשה, מכללת בית ברל
* 2003 "צילומים, משפטים 1993-2002", פירמידה מרכז לאמנות עכשווית, חיפה
* 2010 "המעבר בתעלות הדמע התקין", גלריה דולינגר, תל - אביב
* 2016 "ואני שוב, שוב, עושה אמנות מנייר טואלט חול ודשא - זיכרון חי של סובייקטיביות אפשרית מס.14", הגלריה של קיבוץ בארי, קיבוץ בארי

## קישורים חיצוניים
* נועה צדקה, באתר מרכז המידע לאמנות ישראלית, מוזיאון ישראל
* כתבי נועה צדקה, במאגר "נקודת מבט: כתבי אמניות ואמנים"
* 

## הערות שוליים

קטגוריה:צלמות ישראליות
קטגוריה:צלמים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:תל אביב-יפו: אישים
קטגוריה:זוכי פרס עידוד היצירה לאמנות פלסטית
קטגוריה:זוכי פרס שרת התרבות
קטגוריה:זוכות פרס שרת התרבות
קטגוריה:ישראליות שנולדו ב-1967
קטגוריה:ישראלים שנולדו ב-1967
מתקן התפלת מי-ים מינג'ור

**מפעל ההתפלה מינג'ור** (בבוג'פורי: **मिंजुर खारा पानी सफाई प्लांट**) הוא מתקן להתפלת מי ים בשיטת אוסמוזה הפוכה, בכפר קטופאלי, פרבר צפוני לצ'נאי, הודו, על חוף מפרץ בנגל והוא המספק מים לעיר צ'נאי.

המתקן נבנה באתר בגודל 60 דונם, והוא מתקן ההתפלה הגדול ביותר בהודו. עבודות בנייה בוצעו על ידי חברת IVRCL ההודית וחברת אבנגואה הספרדית, בהנחיית מנהל הפרויקט פרננדו פורטילו ואלס ומנהל הבנייה חואן איגנסיו ג'ימנס-וולסקו, שחזרו לאירופה לאחר חנוכת המפעל לעבודה על פרויקטים של אנרגיה מתחדשת. במקור אמור היה להתחיל מבצעיות עד ינואר 2009, העבודות במפעל עוכבו עקב הציקלון נישה באוקטובר 2008, מה שפגע בחלק מהעבודות הימיות שהושלמו והרס את קופת המים שנועדה להתקנת צינורות מעבר. ריצות הניסיון הסתיימו ביוני 2010 והמפעל נפתח ביולי 2010. מים מהמפעל משמשים בעיקר למטרות תעשייתיות כמו נמל אנור ותחנת הכוח התרמית של צ'נאי . עם זאת, במהלך הבצורת, המים מהמפעל יסופקו לצריכה ציבורית, ומשרתים אוכלוסייה מוערכת של 1,000,000.

הספק המתקן הוא 100 מיליון ליטרים ליום.

## הערות שוליים

קטגוריה:מתקני התפלה
קטגוריה:הודו: כלכלה
קטגוריה:טמיל נאדו
אדון האוקיינוס

**אדון האוקיינוס** (באנגלית: **Ocean Master**) הוא דמות בדיונית של נבל-על, המופיעה בחוברות הקומיקס אקוומן של חברת DC קומיקס. דמותו הופיעה לראשונה בתור הכסף של הקומיקס בחוברת *Aquaman #29* מאוקטובר 1966, ונוצרה על ידי הכותב בוב הייני והמאייר ניק קרדי. אדון האוקיינוס הוא אויבו המושבע של אקוומן, אחיו למחצה, וכן יריבם של קבוצת ליגת הצדק - קבוצה שאחיו היה החבר המייסד שלה.

אדון האוקיינוס הוא האלטר אגו של אורם מריוס, אחיו למחצה של ארתור קורי, גיבור-העל שידוע בכינויו אקוומן. בהמשכיות שלפני המשבר בעולמות האינסופיים, אורם היה בנו האנושי של טום קורי (אביו של ארתור) ושל אישה בשם מרי או'סוליבן. הוא גדל בצילו של אחיו הגיבור ונטר לו טינה שלא היו לו כוחות על-אנושיים כמוהו. בשלב מסוים הוא התדרדר לחיי פשע וסבל מאמנזיה שגרמה לו לשכוח את עברו. מספר שנים לאחר מכן, הוא צץ מחדש תחת הכינוי "אדון האוקיינוס" כפיראט בעל אמצעים טכנולוגיים שתקף ספינות והמשיך ליצור אסונות טבע כדי להחזיק את ממשלות העולם תחת כופר. אקוומן ואקוולאד נלכדו על ידו אך הצליחו להימלט, לא לפני שאקוומן הבין ששוביו הוא אחיו למחצה. בהופעותיו המאוחרות יותר, אדון האוקיינוס האמין שאקוומן מפחד ממנו והחליט להפיל אותו מכס המלוכה והחליפו כמלך אטלנטיס. אולם, הוא לא היה יכול לשרוד מתחת לפני הים ולכן יצר לעצמו חליפה מיוחדת וקסדה שתאפשר לו לנשום מתחת למים.

דמותו של אדון האוקיינוס זכתה למספר עיבודים למדיות אחרות. הוא הופיע בסדרות האנימציה "ליגת הצדק", "ליגת הצדק - הדור הבא" ו"באטמן: האמיצים והנועזים" וסרטי האנימציה "ליגת הצדק: פרדוקס פלאשפוינט" ו"ליגת הצדק: כס אטלנטיס". הדמות הופיעה בהופעת הבכורה הקולנועית שלה בסרט היקום הקולנועי של DC "אקוומן" בגילומו של השחקן פטריק וילסון.

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

קטגוריה:נבלי-על ב-DC קומיקס
לאורה רטי

**לאורה ריטי** (במקור **לורי שוורץ**, בהונגרית: **Réthy Laura** נג'קרש, 13 במרץ 1864 – מישקולץ, 31 ביולי 1938) הייתה שחקנית וזמרת יהודייה-הונגרייה. אחיה הוא פאל רטי, סוכן תיאטרון.

## ביוגרפיה
לאורה ריטי נולדה במשפחה יהודית כבתם של דוד שוורץ (1827–1896) ושל רוזה רוטבאום. מגיל צעיר הופיעה בקונצרטים באזורים של ערי שדה וכפרים בהופעות חובבים של אמנות וערבי צדקה שונים, שם הצטיינה בקולה היפה. לראשונה עלתה לבמה בגיל חמש עשרה. היא למדה במוסד בשם "מוזיקה לאומית" (כיום זו גימנסיה מקצועית למוזיקה על שם בלה ברטוק) ואחר כך למדה פיתוח קול אצל פרנץ פּוקס, מנצח "תיאטרון העם" (Népszínház). באוקטובר 1881, בהמלצת המורה שלה, החתים אותו ינה ראקושי בתיאטרון העם. בשנה שלאחר מכן עברה לסגד לגרה ארדי ולאחר מכן לקושיצה, לקלוז'-נאפוקה, ולבית שיתופי תאליה בסובוטיצה. בין 1884 לבין 1886 שיפרה את כישורי השירה שלוה בווינה אצל Gänsbacher . בשנת 1887, החתים אותה מור דיטרואי לקלוז'-נאפוקה בשכר שנתי של 7,000 HUF, שהיווה שכר גבוה במונחים של מחוץ לבודפשט. ב-19 בדצמבר 1889 היא שרה את סאפי באופרטה ברון הצוענים בתיאטרון העם. בשנת 1892, אנדראשס לסקאי החתים אותה בדברצן, שם התחתנה עם הסופר דיולה רודניאנסקי. היא הייתה אחד ממארגני העלייה לרגל לבקר את לאיוש קושוט בביתו בטורינו. ביופייה ובקול הסופרן שלה היא עשתה רושם גדול על צופיה. היא זכתה להצלחה גם בבית האופרה של בודפשט, שם שר את התפקיד הראשי של כרמן של ביזה. בתחילת המאה הופיעה בתפקידים דרמטיים בתיאטרון הקומדיה של בודפשט. בשנת 1905 היא עברה לארצות הברית עם בעלה, שם נתנה קונצרטים והייתה "פרימה דונה" של חברת האופרה של בוסטון (Boston Opera Company). הם חזרו להונגריה בשנת 1913. ב-1 בדצמבר 1912 חגגה 30 שנה לכניסתה לבמה ולאחר מכן פרשה.

בעלה, דיולה רודניאנסקי (1858–1913), היה משורר ועיתונאי.

ילדיה:
* רוז'ה רודניאנסקי (1893–?)
* איבויה רודניאנסקי (1896–1984) שחקנית.
* שאנדור רודניאנסקי (1898–1949), מנצח בשיקגו.

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, 1967–1969.
* לקסיקון התיאטרון ההונגרי. עורך ראשי. ג'רג' סקיי. בודפשט, 1994
* לקסיקון המשחק ההונגרי. אלאדר שופפלין. בודפשט, איגוד השחקנים הלאומי והמכון לפנסיה, 1929.
* לקסיקון יהודי הונגרי. עורך פטר אויווארי. בודפשט, 1929.  גישה מקוונת
* לאורה ריטי, הפרימה דונה המפורסמת לשעבר נפטרה. 1938

## קישורים חיצוניים

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:זמרות יהודיות
קטגוריה:שחקניות הונגריות
קטגוריה:ילידות 1864
קטגוריה:הונגרים שנולדו ב-1864
קטגוריה:נפטרות ב-1938
קטגוריה:הונגרים שנפטרו ב-1938
לואיס כריסטיאן הס

**לואיס כריסטיאן הס** (בגרמנית: **Louis Christian Hess**; 24 בדצמבר 1895 – 26 בנובמבר 1944) היה צייר ופסל אוסטרי של תנועת "האובייקטיביות החדשה" במהלך שנות ה-20.

## שנים מוקדמות
בשנת 1915 הציג הס את עבודותיו הראשונות – רישומים, טמפרו ותחריטים באינסברוק. במהלך מלחמת העולם הראשונה, הס לחם בחזית הצרפתית בסום ובארדן. לאחר המלחמה, בין השנים 1919–1924, הוא למד באקדמיה של מינכן.

בשנת 1920 הס השתתף בתערוכה הקולקטיבית הראשונה "תערוכת צעירים ממינכן – סדנאות גרפיקה" שהוצגה על ידי גאורג יאקוב וולף. בתערוכה הבאה במינכן, הציג עבודות לצד יצירות מאת פלוריאן בוש, אדולף הרטמן, זיגפריד קוינל, ואחרים.

לאחר שאחותו אמה עברה לסיציליה בשנת 1924, הס ערך נסיעות תכופות לאיטליה, שם שאב השראה מהצבע והאור הים תיכוני לאמנותו.

בשנת 1928 התקרב למקס בקמן עד תקופת גלותו. הס השתתף בתערוכת הקיץ של התאחדות האמנים הגרמנית במינכן וכמה מציוריו הוצגו בברלין. בשנת 1929 הצטרף לתנועת "Juryfrei", והפך למנהיגה עד סגירתה בשנת 1933 על ידי המשטר הנאצי.

מגזינים לאמנות פרסמו את עבודותיו של הס: "Cicerone" פרסם את הציור "על החוף"; מגזין במינכן "יוגנד", ביטאונה הרשמי של תנועת "יוגנדסטיל", פרסם על שער גיליון אפריל 1930 ציור השמן "דייג עם מעיל אדום", חלק מרכזי בטריפטיכון שהוצג בתערוכת הזצסיון במינכן.

ב-6 ביוני 1931, בשריפת ארמון הזכוכית במינכן, נשרפו יצירות של הס ואמנים אחרים. באותה שנה הס היה ברומא עם חברו קרל הופר. באותה תקופה התרחשה חזרה לגרמניה של ציירים, פסלים ואדריכלים ובתערוכה "Bildhauer Maler Architekt" הציג הס תוכניות לציורי הקיר של בית קולנוע בברסלאו. 1932 הייתה עדיין שנה של חיוניות אמנותית רבה. הוא הציג בלונדון, מינכן, ברלין, נירנברג ועוד.

## שנות הגלות
ממוזער|כריסטיאן הס, נגן אבוב, 1928
הנידוי האמנותי בו נהג המשטר הנאצי, לאחר עלייתו לשלטון, גרם להס לצאת לגלות מרצון. בשנת 1933, לאחר פירוק תנועת היוריפריי, שנחשבה על ידי המשטר כ"ייצוג תרבותי בולשביקי", הוא עבר לסיציליה.

בשנה שלאחר מכן הוא התחתן עם האזרחית השווייצרית ססיל פייסי איתה עזב לשווייץ. שם הוא נאלץ לעבוד בתנאים קשים כי מאז 1935 גרמנים לא היו רצויים. הוא הכין תפאורות לתיאטרון, ועשה כמה תחריטים. באמצעות חברים הוא הצליח למכור מספר ציורים שלא היו חתומים, אך בשנת 1936 חזר לסיציליה ושם התגרש כעבור כמה חודשים.

מחברים שעדיין היו לו בגרמניה ובאוסטריה הוא ידע שהמצב הפוליטי מחמיר. הוא למד טכניקות חדשות אך נכנס לדיכאון שהביא אותו לסף התאבדות. בתמיכת אחותו, אמה, מצא את האנרגיה לחזור צפונה. בשנת 1938 היה שוב בשווייץ, בביתו של חבר אך הוא לא קיבל היתר שהייה שם. הוא נאלץ לעבור לגרמניה שם היו חיי התרבות והאמנות בשליטתו המוחלטת של המשטר.

בשנת 1939 התארח אצל חברו, שם הוא הצליח לצייר ולבצע כמה פסלים. באוברווסן, בוואריה, הוא צייר ציור קיר על קיר מסעדה בבעלות אלמנת חבר אחר שהתאבד בשנת 1935 במינכן.

מצבו הבריאותי החמיר והוא שהה בשנת 1941 בבית החולים שוואבינג. לאחר ששוחרר, נסע לטירול, תחילה לאקסמס ליד אינסברוק, אחר כך לגרינזנס ולזירל, שם צייר ציורי קיר במשרדי העירייה.

בשנת 1942 הוא שב לאינסברוק והאיגוד האמנותי הטירולי סיפק לו אטלייה.

לאחר אשפוזו האחרון הוא נפטר ב-26 בנובמבר 1944 באינסברוק.

## קישורים חיצוניים

## הערות שוליים

קטגוריה:ציירים אוסטרים
קטגוריה:אוסטרים שנולדו ב-1895
קטגוריה:אוסטרים שנפטרו ב-1944
מנטה שחורה

**מנטה שחורה** (באנגלית: **Black Manta**) הוא דמות בדיונית של נבל-על, המופיעה בחוברות הקומיקס אקוומן של חברת DC קומיקס. דמותו הופיעה לראשונה בתור הכסף של הקומיקס בחוברת *Aquaman #35* מספטמבר 1967, ונוצרה על ידי הכותב בוב הייני והמאייר ניק קרדי. מנטה שחורה הוא שכיר חרב חסר רחמים ורצחני המשמש כאויבו המושבע של גיבור-העל אקוומן.

לפי גרסה אחת לסיפור המקור, האדם שיהפוך ברבות הימים למנטה שחורה היה ילד אפרו-אמריקני שגדל בבולטימור שבמרילנד ואהב לשחק במפרץ צ'ספיק. הוא נחטף ונאלץ לעבוד במשך כל תקופת ילדותו על סיפונה של ספינה, וספג התעללות מתמשכת מידי שוביו. בנקודה מסוימת הוא ראה את אקוומן ואת חבריו הדולפינים וניסה לסמן להם, אך אקוומן לא שם לב אליו. בסופו של דבר הוא נאלץ להתגונן מפניהם והרג את אחד מתוקפיו בעזרת סכין. דייוויד גדל לשנוא את חיי הים חסרי הלב ואת אקוומן, אותו ראה בתור הדמות שמייצגת אותם, ושאף להפוך לאדונו.

לפי גרסה נוספת לסיפור המקור, הילד אשר יהפוך ברבות הימים למנטה שחורה היה יתום אוטיסט שנלקח לבית חולים לחולי נפש ארקהם אסיילום בגות'אם סיטי. הוא חש בנוח במים קרים כקרח, אך סדיני כותנה הכאיבו לו מאוד. מכיוון שהמטפלים בארקהם אסיילום לא ידעו להתמודד עם אוטיזם, הם כבלו אותו למיטה בכל פעם שצעק ונאבק בהם. בגרסה זו, הילד הצעיר תמיד התלהב כשראה את אקוומן בטלוויזיה. בסופו של דבר, הילד היה נתון לטיפולים ניסויים. אחד מהם הצליח לנקות את מוחו של הילד, אך הותיר אותו אלים. הוא הרג את המדען שטיפל בו ונמלט מארקהם אסיילום. כמבוגר, האדם שיהפוך למנטה שחורה עיצב לעצמו תלבושת - חליפת צלילה בסיסית שיכולה לשקוע כמו דג מנטה הכוללת קסדה בעלת עיני חרק שמסוגלת לירות קרני אנרגיה. הוא נטל את השם "מנטה שחורה", ויחד עם צבאו הפך לכוח מרשים שהתעמת עם אקוומן מספר פעמים.

בקשת הסיפור "מלחמת מים" המתרחש במהלך אירועי "היום הבהיר ביותר" משנת 2010 התגלה ששמו הפרטי של מנטה שחורה הוא דייוויד, אשר פרש מחיי הפשע ופתח חנות לממכר דגים כדי להרוויח את לחמו ביושר. כאשר הוא מגלה שאקוומן חזר לחיים אחרי אירועי "הלילה האפל ביותר", הוא רוצח את הלקוחות שבחנות, שורף את הבית שלו הממוקם באזור החוף וחוזר לחיי הפשע ולמסע הנקמה שלו באקוומן.

## עיבודים מונפשים
מנטה שחורה הופיע בסדרות ההנפשה "ליגת הצדק" והמשכה "ליגת הצדק ללא גבולות", "ליגת הצדק - הדור הבא", "הארלי קווין" ו"באטמן: האמיצים והנועזים".

מנטה שחורה הופיע בסרטי ההנפשה "ליגת הצדק: הגבול החדש", "סופרמן/באטמן: אויבי הציבור", "ליגת הצדק: כס אטלנטיס", "הסיפור של באטמן", "ליגת הצדק: פרדוקס פלאשפוינט" ו"ליגת הצדק האפל: מלחמת אפוקליפס".

## ראו גם
* אקוומן – סרט בו מנטה שחורה הוא האנטגוניסט השני

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

קטגוריה:נבלי-על ב-DC קומיקס